stanford-oval/wikipedia huggingface dataset:
סלדג'
מפקד 2000

נכון למפקד האוכלוסין של שנת 2000, התגוררו בעיירה 529 נפשות, 170 משקי בית ו-133 משפחות. צפיפות האוכלוסין הייתה 390.5 תושבים לקמ"ר, בעיירה היו 185 יחידות דיור בצפיפות ממוצעת של 136.6 יחידות לקמ"ר. ההרכב האתני של העיירה היה 23.25% לבנים, 75.99% אפרו-אמריקאים, 0.00% אינדיאנים, 0.00% אסיאתיים, 0.00% תושבי האי השקט, 0.00% מגזעים אחרים ו-0.76% משני גזעים או יותר. מהאוכלוסייה, 1.13% היו היספנים או לטינים מכל גזע.
היו 170 משקי בית, מתוכם ל-38.2% היו ילדים מתחת לגיל 18 שגרים איתם, 43.5% היו זוגות נשואים שחיו יחד, ב-29.4% ממשקי הבית הייתה בעלת בית אישה ללא בן זוג, ו-21.2% היו משקי בית שאינם משפחות - רווקים או שותפים, ללא ילדים. מכלל משקי הבית, 20.0% היו יחידים, וב-9.4% מהם היה אדם בן 65 ומעלה שחי לבדו. גודל משק הבית הממוצע היה 3.11 וגודל המשפחה הממוצע היה 3.55.
הרכבים הגילאים בעיירה כלל 30.6% מתחת לגיל 18, 11.7% מגיל 18 עד 24, 28.7% מגיל 25 עד 44, 18.0% מגיל 45 עד 64 ו-11.0% בני 65 או מבוגרים יותר. הגיל החציוני היה 31 שנים. על כל 100 נשים וילדות, היו 86.3 גברים וילדים. על כל 100 נשים בנות 18 ומעלה, היו 72.3 גברים.
ההכנסה החציונית למשק בית בעיירה הייתה 27,500 דולר, וההכנסה החציונית למשפחה הייתה 30,139 דולר. לגברים הייתה הכנסה חציונית של $23,750, ולנשים - $16,042. ההכנסה לנפש בעיר הייתה 11,569 דולר. 24.7% מהאוכלוסייה ו-23.1% מהמשפחות היו מתחת לקו העוני. מתוך כלל האוכלוסייה, 37.5% מאלו מתחת לגיל 18 ו-20.0% מבני 65 ומעלה חיו מתחת לקו העוני.
קו הרכבת "City of New Orleans" של חברת אמטרק, הפועל בין ניו אורלינס לשיקגו, עובר בעיירה על פסי הרכבת הלאומית הקנדית, אך לא עוצר בה. התחנה הקרובה ביותר נמצאת בעיר Marks, 21 קילומטרים מדרום לעיירה.
הערות שוליים

↑  "Sledge town, Mississippi". United States Census Bureau. נבדק ב-13 במרץ 2022. {{cite web}}:  (עזרה)
↑  "U.S. Census website". United States Census Bureau. נבדק ב-31 בינואר 2008. {{cite web}}:  (עזרה)
מדיה וקבצים בנושא  בוויקישיתוף
| --- | --- |
בקרת זהויות :  NLI: 987007559980705171  LCCN: n83161048  MusicBrainz: 04c7c023-2102-4165-a7b0-6b0eb3bf50cc  VIAF: 155978404   WorldCat (עם VIAF): 155978404
סיימון ויליאמס (שחקן)

| --- | --- |

 לידה:  16 ביוני 1946 (בן 78) וינדזור, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1967 
 מקום לימודים:  בית הספר הארו 
 בן או בת זוג:  בלינדה קרול (1969–?)  לוסי פלמינג (1986–?) 
 צאצאים:  Tamlyn Williams, Amy Williams 
 פרופיל ב-IMDb
 
סיימון ויליאמס (באנגלית: Simon Williams; נולד ב-16 ביוני 1946) הוא שחקן אנגלי. ויליאמס ידוע בעיקר מהופעתו בסדרת הדרמה "על אדונים ומשרתים" בתפקיד ג'יימס בלאמי. הוא לרוב מגלם דמויות מהמעמד הבינוני-גבוה או אריסטוקרטים מהמעמד הגבוה. הוא מוכר גם מתפקידו כד"ר צ'ארלס קרטרייט בסיטקום "אל תחכה לי" וכסר צ'ארלס מריק בסדרת הדרמה הרפואית "הולבי סיטי".
ביוגרפיה

סיימון ויליאמס נולד בעיר וינדזור שבמחוז ברקשייר. הוריו היו השחקנים יו ויליאמס ומרגרט ויינר. אחיו הוגו ויליאמס הוא משורר, ואחותו פולי נשואה לשחקן נייג'ל הייברס שכיכב איתו בסיטקום "אל תחכה לי". ויליאמס התחנך בבית הספר הארו שבהארו און דה היל ברובע הארו שבמערב לונדון.
ויליאם למד משחק בתיאטרון רפרטוארי בוורת'ינג, בברמינגהאם ובבאת'. אחרי כן הצטרף לקבוצת התיאטרון "Theatre Workshop".
ביוגרפיה > חיים אישיים

ויליאמס התחתן עם השחקנית בלינדה קרול, והיו להם שני ילדים, טאם ואיימי. בני הזוג התגרשו. ב-1986 הוא התחתן עם השחקנית לוסי פלמינג בתם של פיטר פלמינג וסיליה ג'ונסון, ואחייניתו של איאן פלמינג היוצר של ג'יימס בונד.
הערות שוליים

1 2 3  "Simon Williams CV at PFD". PFD.
1 2 3 4  "Simon Williams at thePeerage.com". thePeerage.com. 2007.
↑  Button, Simon (2011-07-15). "Me and my school photo: Actor Simon Williams remembers being a misfit and wanting to be an adult". Daily Mail.
↑  London Theatre Guide - Online : News October 2007
| --- | --- |
בקרת זהויות :  BNE: XX1122678  BnF: cb14239405p (data)  GND: 141220058  ISNI: 0000 0001 1949 0327  LCCN: nr2003012088  MusicBrainz: c719c719-9a0d-45e1-a53e-b487cc836f5d  VIAF: 41782701   WorldCat (עם VIAF): 41782701
סקיילייק

| --- | --- |

 מידע כללי
 יצרן:  אינטל 
 הקודם:  Haswell 
 הבא:  Sunny Cove 
 מידע טכני
 סט פקודות:  x86-64, SSSE3, SSE4, AVX, SSE3, Streaming SIMD Extensions, SSE2, MMX, FMA instruction set 
 
סְקַיילֵייק (באנגלית: Skylake) הוא שם קוד של אינטל לדור השישי של מיקרו-ארכיטקטורה עבור סדרת המעבדים "Core". סקיילייק הוכרזה רשמית באוגוסט 2015 כיורשת למיקרו-ארכיטקטורה "Broadwell". סקיילייק היא השלב "Tock" במתודולוגיית "Tick-Tock" שבה השלב השני (Tock) הוא שלב של מזעור וייעול רכיבים של ארכיטקטורה קיימת (Tick), ומשתמשת בארכיטקטורת 14 ננומטר כקודמתה, Broadwell.
הדור המחודש יותר שבא אחריו הוא קופי לייק, יצאה לשוק במחצית השנייה של 2017 והוחלף על ידי רוקט לייק בתחילת 2021 שהוחלף עלי ידי אלדר לייק בשנת 2022.
הערות שוליים

↑  הראל עילם, השמיים אינם הגבול: אינטל חשפה מעבדי Skylake חדשים, באתר כלכליסט, 5 באוגוסט 2015
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
סמיון גריגורייביץ' גלפרג

| --- | --- |
אין תמונה חופשית
 לידה:  1924 אודסה, ברית המועצות ברית המועצות
 פטירה:  29 בספטמבר 1943 (בגיל 19 בערך) כפר גריגורובקה במחוז קנייב, ברית המועצות ברית המועצות
 השתייכות:  הצבא האדום הצבא האדום
 תקופת הפעילות:  1942–1943
 דרגה:  סמל זוטר
 תפקידים בשירות
 מפקד כיתה
 פעולות ומבצעים
 מלחמת העולם השנייה חזית וורונז'
 עיטורים
 גיבור ברית המועצות (17 בנובמבר 1943)   עיטור כוכב הזהב   עיטור לנין   עיטור הכוכב האדום (5 באוקטובר 1943)
 תפקידים אזרחיים
 נגר מכונות
 הנצחה
 יד זיכרון על קברו  
 
סמיון גריגורייביץ' גלפרג (בחלק מן התעודות גלפר) (1924–1943) היה לוחם יהודי סובייטי, מפקד כיתה בגדוד הסיור הממונע של החטיבה הממונעת מס' 69 (הקורפוס הממוכן ה-9, ארמיית הטנקים השלישית בחזית וורונז') בחזית המזרחית במלחמת העולם השנייה. עוטר באות "גיבור ברית המועצות".
קורות חיים

נולד באודסה במשפחה יהודית ממעמד הפועלים. לאחר שסיים 7 שנות לימוד של בית הספר, עבד כמכונאי רכב. בשנת 1942 גויס לצבא האדום ממקום האוואקואציה של משפחתו בטשקנט.
נמצא בחזית מאז 1943. נפצע קל במהלך הקרבות טרם הגעה לדנייפר. כיתת הסיור הממונע בפיקודו בליל לקראת 22 בספטמבר היה בין הראשונים בגדוד לצלוח את הנהר ולאחר יצירת מובלעת בוקרין(רו') בגדה הימנית שלו ניהל קרב עם כוחות ורמאכט. במהלך הלחימה, ליד כפרים לוקוביצי ו גריגורובקה (בין מחוז צ'רקסי למחוז קנייב) הצליחה כיתתו לחסל שני טנקים ואופנוע וכחמש עשרה חיילים. ב-29 בספטמבר, בקרב על גבע שולטת, החליף את מפקד המחלקה שנהרג, הוביל מחלקה לתקיפה שחיסלה כוח של כ-50 חיילים, וחיסל עוד טנק באופן אישי. הוא נהרג בקרב הזה, בהיותו בדרגת סמל זוטר.
נקבר בכפר מאלי בוקרין בנפת מירונוב של מחוז קייב. במקום הוצבה אנדרטה לגיבורי צליחת דנייפר.
הערות שוליים

↑  מידע מבסיס הנתונים של פצועים והרוגים "ממוריאל" (רוסית)
↑  מידע מבסיס הנתונים "גבורת העם" (רוסית)
↑  מידע מבסיס הנתונים "גבורת העם" (רוסית)
↑  דף על שמו באתר "גיבורי המדינה" (רוסית)
↑  מידע מבסיס הנתונים "גבורת העם" (רוסית)
סוס (אזור)

המחוז סוס-מאסה-דרעה של מרוקו, שמורכב מאזור הסוס (מערב המחוז) ושני אזורים נוספים
סוס (בערבית: بلاد السوس, בברברית: ⵙⵓⵙ, בצרפתית: Souss) הוא אזור בדרום מרוקו. האזור מצוי בקרבת מדבר הסהרה אך ביניהם מצוי ה"אנטי-אטלס". מבחינה מנהלית האזור הוא חלק ממחוז מרוקאי בשם "סוס-מאסה-דרעה" שמורכב משלושת האזורים הללו יחדיו, ועיר הבירה שלו היא אגאדיר. הסוס הוא אזור הגידול הטבעי של עץ הארגן הידוע, ולכן חלקים מהאזור הוכרזו על ידי אונסק"ו כשמורת טבע ביוספרית.
נהר סוס למרגלות האנטי-אטלס
הסוס הוא אזור פורה שאינו מצוי במחסור של מים, ולאורך ההיסטוריה הוא היה אחד האזורים היצרניים ביותר של מרוקו. החל מהמאה ה-11 האזור היה ידוע בהפקה וביצוא של סוכר.
אזור הסוס מיושב בברברים דוברי תַשֶלְחִית, ניב של שפות ברבריות, שידוע גם בשם "שלוּחית".
ראו גם

סוס (נהר)
סוס מאסה
לקריאה נוספת

Boogert, Nico van den (1997). The Berber Literary Tradition of the Sous: with an edition and translation of 'The Ocean of Tears' by Muḥammad Awzal (d. 1749), Leiden: NINO. (chapter 1, 'The Sous')
Montagne, R. (1930). Les Berbères et le Makhzen dans el Sud du Maroc, Paris.
UNESCO Arganeraie Biosphere Reserve
סיימון וורד

| --- | --- |

 לידה:  16 באוקטובר 1941 בקנהאם, לונדון, הממלכה המאוחדת 
 פטירה:  20 ביולי 2012 (בגיל 70) לונדון, הממלכה המאוחדת 
 מקום קבורה:  בית הקברות הייגייט 
 שם לידה:  Simon Anthony Fox Ward 
 מדינה:  הממלכה המאוחדת 
 תקופת הפעילות:  1964–2012 (כ־48 שנים) 
 מקום לימודים:  האקדמיה המלכותית לאמנות הדרמה (1963)  בית הספר אליין 
 בן או בת זוג:  אלכסנדרה מלקולם (31 בינואר 1964–?) 
 צאצאים:  סופי וורד, קלאודיה וורד 
 מספר צאצאים:  3 
 פרופיל ב-IMDb
 
סיימון אנתוני פוקס וורד (באנגלית: Simon Anthony Fox Ward;‏ 19 באוקטובר 1941 - 20 ביולי 2012) היה שחקן תיאטרון וקולנוע אנגלי. הוא היה ידוע מהופעתו בתפקיד וינסטון צ'רצ'יל הצעיר בסרט "וינסטון הצעיר" משנת 1972, בתפקיד סר מונטי אווררד בסדרה "השופט ג'ון דיד", ובדמות בישוף גרדינר בסדרה "שושלת טיודור".
ביוגרפיה

וורד נולד בבקנהאם, בנם של ויניפרד ולאונרד פוקס וורד. מגיל צעיר רצה להיות שחקן. הוא למד בבית הספר Alleyn's School בלונדון, שמשמש כבית התיאטרון הלאומי לנוער, אליו הצטרף בגיל 13 למשך שמונה שנים. את הכשרתו כשחקן רכש באקדמיה המלכותית לאמנות הדרמה. הופעת הבכורה המקצועית שלו הייתה ב-1963 בתיאטרון הרפרטוארי של נורת'המפטון, ושנה אחר כך הופיע לראשונה בלונדון במחזה "The 4th of June". ב-RADA פגש וורד את אלכסנדרה איתה התחתן ב-1964. אחרי הלימודים ב-RADA הופיע וורד בתיאטרון רפרטוארי בנורת'המפטון, ברמינגהאם ואוקספורד וגם בתיאטראות וסט אנד בלונדון.
ביוגרפיה > קריירה

פריצת הדרך של וורד בתיאטרון הגיעה ב-1967 בהופעתו בתפקיד דניס במחזה "שלל" מאת ג'ו אורטון, שהובילה לתפקידים אחדים בסרטי קולנוע ובטלוויזיה. תפקידיו החשובים בקולנוע היו בשנות השבעים של המאה העשרים.
ב-1971 שיחק וורד בתפקיד הראשי בדמות וינסטון צ'רצ'יל בסרט "וינסטון הצעיר". בתפקיד זה זכה להכרה לאומית ובהמשך אותו עשור כיכב בכמה סרטים בולטים.
ב-1973 גילם וורד את הדוכס מבקינגהם בסרטו של ריצ'רד לסטר "שלושת המוסקטרים", וב-1974 גילם את אותה דמות בסרט ההמשך "ארבעת המוסקטרים". עוד ב-1974 שיחק בתפקיד הווטרינר ג'יימס הריוט בעיבוד הקולנועי של הספר "כל היצורים גדולים כקטנים". ב-1976 הופיע בתפקיד ראשי בדמות לוטננט קרופורד בסרט המלחמה "אלופי ההפלות". ב-1979 כיכב בדמות לוטננט ויליאם ורקר בסרט "Zulu Dawn". ב-1973 שיחק בדמות של נאצי (שאמור להיות סימפתי, ומעורר הזדהות) בסרט "Hitler: The Last Ten Days". בשנת 1984 השתתף בסרט גיבורי העל "סופרגירל" בתפקיד זור-אל (אנ').
ב-1986 כיכב וורד בתפקיד הראשי במחזה "רוס" מאת טרנס רטיגן בהפקה מחודשת בווסט אנד, הפקה ראשונה מאז ההצגה המקורית מ-1960. המחזה הוצג בסיור הופעות בבריטניה ואחר כך בתיאטרון אלכסנדרה המלכותי בטורונטו, ובתיאטרון האולד ויק בהשתתפות מארק סינדן בדמות דיקינסון, ועם דייוויד לנגטון, רולנד קורם, ברוס מונטגיו וארנסט קלארק בתפקידי משנה.
וורד הופיע בסרטי קולנוע מעטים אחרי שנות השבעים, בהם הסרט "אנקת גבהים" בכיכובו של רייף פיינס משנת 1992, לצדה של בתו סופי וורד.
ב-1987 נפצע באופן חמור בראשו בתקיפה ברחוב שלא נפתרה.
ב-1995 בהתרעה קצרה החליף וורד את סטיבן פריי בתפקידו במחזה "Cell Mates", אחרי שפריי פרש זמן קצר אחר תחילת ההופעות.
בשנים 2001 עד 2007 הופיע וורד בתפקיד סר מונטי אווררד בסדרת הטלוויזיה של ה-BBC "השופט ג'ון דיד". מ-2007 עד 2010 גילם את הבישוף סטיבן גרדינר בסדרת הדרמה "שושלת טיודור".
ב-2010 שיחק וורד בתפקיד הראשי במחזה "טירופו של ג'ורג' השלישי" מאת אלן בנט בסיור הופעות בבריטניה.
ביוגרפיה > חיים אישיים

ב-1964 התחתן וורד עם אלכסנדרה. נולדו להם שלוש בנות, סופי קלודיה וקיטי.
בתו קיטי נשואה לסטנדאפיסט הבריטי מייקל מקינטייר.
ב-22 ביולי 2012 פורסם שוורד נפטר אחרי מחלה ממושכת. לדברי הסוכן שלו הוא מת בשלווה ב-20 ביולי כשבני משפחתו לצדו.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1966 |  | The Son | אלאן מאלו |  |
| 1969 |  | I Start Counting | כרטיסן |  |
| 1969 |  | Frankenstein Must Be Destroyed | ד"ר קארל הולסט |  |
| 1971 |  | Quest for Love | ג'רמי |  |
| 1972 | וינסטון הצעיר | Young Winston | וינסטון צ'רצ'יל |  |
| 1973 |  | Hitler: The Last Ten Days | קפטן הופמן |  |
| 1973 | שלושת המוסקטרים | The Three Musketeers | הדוכס מבקינגהאם |  |
| 1973 | דרקולה | Bram Stoker's Dracula | ארתור |  |
| 1974 | ארבעת המוסקטרים | The Four Musketeers | הדוכס מבקינגהאם |  |
| 1975 | כל היצורים גדולים כקטנים | All Creatures Great and Small | ג'יימס הריוט | סרט טלוויזיה |
| 1975 |  | Deadly Strangers | סטיבן סלייד |  |
| 1975 | ילדי הזעם | Children of Rage | יעקב |  |
| 1975 |  | Valley Forge | מייג'ור אנדרה | סרט טלוויזיה |
| 1976 | אלופי ההפלות | Aces High | לוטננט קרופורד |  |
| 1977 |  | Die Standarte | הרברט מניס |  |
| 1977 |  | Holocaust 2000 | אנג'ל קיין |  |
| 1978 | ארבע הנוצות | The Four Feathers | ויליאם טרנץ' |  |
| 1979 | דומיניק | Dominique | טוני קלוורט |  |
| 1979 |  | Zulu Dawn | לוטננט ורקר |  |
| 1979 |  | The Last Giraffe | ג'וק לזלי-מלוויל | סרט טלוויזיה |
| 1979 |  | La Sabina |  |  |
| 1980 |  | The Rear Column | וורד | סרט טלוויזיה |
| 1981 |  | The Monster Club | ג'ורג' |  |
| 1983 |  | Manpower | המספר |  |
| 1984 | סופרגירל | Supergirl | זור-אל (אנ') |  |
| 1984 |  | The Corsican Brothers | שאטו-רנו |  |
| 1985 |  | Leave All Fair | ג'ון הצעיר |  |
| 1986 |  | L'étincelle | מייק |  |
| 1992 |  | Double X: The Name of the Game | אדואר רוס |  |
| 1992 | אנקת גבהים | Wuthering Heights | מר לינטון |  |
| 2000 |  | Atrapa-la | דאג |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1964 | פסטיבל | Festival | סטיבן | בפרק "Bloomsday" |
| 1964 |  | Theatre 625 | דיק ג'רוויס | בפרק "Carried by Storm" |
| 1965 |  | Thursday Theatre | טום צ'רי | בפרק "The Flowering Cherry" |
| 1965–1966 |  | The World of Wooster | יוסטס | סדרת טלוויזיה (2 פרקים) |
| 1966 |  | Thirteen Against Fate | אלן מאלו | בפרק "The Son" |
| 1966–1968 |  | The Wednesday Play | דונלד קלנהאם / ג'ון הארדי | סדרת טלוויזיה (2 פרקים) |
| 1967–1968 |  | Jackanory | מספר סיפורים | סדרת טלוויזיה (6 פרקים) |
| 1970 |  | The Misfit | טד אלנבי-ג'ונסון | סדרת טלוויזיה (2 פרקים) |
| 1970 | הצבעוני השחור | The Black Tulip | קורנליוס ואן ברל | מיני-סדרה |
| 1970 |  | Roads to Freedom | פיליפה | סדרת טלוויזיה (3 פרקים) |
| 1972 |  | No Exit | מארק גריי | בפרק "A Man's Fair Share of Days" |
| 1972 |  | Cinema: A Documentary | בתפקיד עצמו |  |
| 1973 |  | ABC Afterschool Specials | תפקידים שונים |  |
| 1973 |  | Great Mysteries | סטיבן בארו | בפרק "The Leather Funnel" |
| 1975 |  | BBC2 Playhouse | סונדרס | בפרק "The Breakthrough" |
| 1976 |  | Call My Bluff | בתפקיד עצמו |  |
| 1980 |  | The Rear Column | וורד | סרט טלוויזיה |
| 1981 |  | Diamonds | ברנרד דה האן | סדרת טלוויזיה |
| 1982 |  | An Inspector Calls | ג'רלד קרופט | מיני-סדרה |
| 1984 |  | Allô Béatrice | ארצ'יבלד | בפרק "Agnes et ses papas" |
| 1984 |  | Supergirl: The Making of the Movie | בתפקיד עצמו |  |
| 1988 |  | A Taste for Death | סטיבן למפרט | מיני-סדרה |
| 1989 | מסביב לעולם בשמונים יום | Around the World in 80 Days | פלניגן | מיני-סדרה |
| 1992 | לאבג'וי | Lovejoy | אדוארד ברוקסבי | סדרת טלוויזיה (2 פרקים) |
| 1994 |  | Kurtulus | וינסטון צ'רצ'יל | מיני-סדרה |
| 1995 | סיפורי המסתורין של רות רנדל | Ruth Rendell Mysteries | ויל הארווי | בפרק "The Strawberry Tree" |
| 1996 |  | Challenge | המספר |  |
| 1999 |  | Real Women II | סמואלסון | סדרת טלוויזיה |
| 2003–2007 | השופט ג'ון דיד | Judge John Deed | סר מונטי אווררד | סדרת טלוויזיה (20 פרקים) |
| 2005 |  | Family Affairs | מר לי | סדרת טלוויזיה (3 פרקים) |
| 2006 | בקצב הלב | Heartbeat | מקסוול המילטון | בפרק " Kith and Kin" |
| 2009–2010 | שושלת טיודור | The Tudors | הבישוף גרדינר | סדרת טלוויזיה (17 פרקים) |
הערות שוליים

1 2   Actor Simon Ward dies aged 70 after long illness, The Telegraph, 22 July 2012
1 2  Hayward, Anthony (23 ביולי 2012). "Simon Ward obituary". The Guardian. {{cite news}}:  (עזרה)
↑  Simon Ward Biography (1941-)
1 2 3 4  "The Tudors actor Simon Ward dies after long illness". BBC News. 2012-07-22. נבדק ב-2012-07-22.
↑  The Mirror
| --- | --- |
בקרת זהויות :  NLI: 987007416029205171  BNE: XX1177267  BnF: cb14001745v (data)  GND: 1015082831  ISNI: 0000 0000 6301 2050  LCCN: n85322436  NTA: 074751352  SUDOC: 162484658  VIAF: 207137   WorldCat (עם VIAF): 207137
סוס (נהר)

| --- | --- |

נהר סוס ליד טארודאנט
 מידע כללי
 אורך:  180 ק"מ
 מוצא:  הרי האטלס
 שפך:  האוקיינוס האטלנטי מדרום לאגאדיר
 מדינות באגן הניקוז:  מרוקו
סוס (בברברית: Asif en Sus בערבית: واد سوس) הוא נהר במרוקו, שבאזור סוס מאסה. מקורו בהרי האטלס (האטלס הגבוה (אנ')) והוא זורם מערבה, חולף על פני אאולוז (אנ'), טארודאנט (אנ'), אוּלַאד טֵיימָה (אנ'), אינֵזְגָאן (אנ') ואַיְיט מֵלוּל (אנ'), ולאחר 180 קילומטרים הוא נשפך לאוקיינוס האטלנטי מדרום לאגאדיר, ויוצר אגן אלוביאלי המוגן מהאקלים המדברי של הסהרה על ידי הרי האנטי-אטלס. אגן זה הוא אחד האזורים הפוריים ביותר של מרוקו, בו מגדלים: פירות, כותנה, ירקות, סוכר וזיתים - רובם לייצוא. הצמחייה הטבעית בעמק סוס היא סוואנה הנשלטת על ידי הארגן (Argania spinosa), עץ אנדמי מקומי שלא גדל באופן טבעי בשום מקום אחר. חלק מהאגן הוכרז על ידי אונסקו בשנת 1998 כשמורה ביוספרית כדי לשמר את בית הגידול שלו. הברברים המקומיים מפיקים שמן מעץ הארגן הידוע כמזון על (סופר-פוד). בשנת 2012 פורסם שבישראל מפיקים בדרום הארץ את השמן לאחר שבייתו את העץ באזור הנגב ואשקלון.
ראו גם

הרי האטלס
אגאדיר
סוס מאסה
הערות שוליים

↑  Sous River, Britannica Encyclopedia
1 2  Berber man with camel, flickr.com
↑  Souss Valley and Anti Atlas Mountains, Open Doors Morocco
↑  Biosphere Reserve Information - Morocco -  Arganeraie, UNESCO - MAB Reserves Biosphere Directory
↑  Karin Kloosterman, Super strain argan oil now made in Israel, Israel21c, December 4, 2011
ערך זה הוא קצרמרבנושא נהרות ונחלים ובנושא מרוקו. אתם מוזמנים לתרום לוויקיפדיה ו.
סטנלה פאנטרופית

| סטנלה פאנטרופית |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: דולפיניים
סוג:: סטנלה
מין:: סטנלה פאנטרופית
שם מדעי
 Stenella attenuata ‏גריי, 1846
תחום תפוצה


סטנלה פאנטרופית (שם מדעי: Stenella attenuata; ידועה גם כסטנלה ברודה) הוא מין של דולפין מהסוג סטנלה החי בטבע ברוב האוקיינוסים הטרופיים מסביב לעולם. דולפין זה ידוע בעיקר בקפיצותיו המיוחדות. בעבר הם נפגעו מספינות לדיג טונות שתפסו דולפינים ברשתות וצמצמה את מזונם, אך עקב מאמצים להפסקת ספינות אלה האוכלוסייה התאוששה וכיום זהו מין נפוץ ביותר.
זהו מין דולפין בינוני שאורכו 2.5 מ' ומשקלו 201 ק"ג בממוצע. הם מתבגרים בגיל 10 אצל זכרים ו12 אצל נקבות ויכולים לחיות עד 40 שנה בטבע. הוא בעל חרטום מוארך, סנפיר גב קטן וזנב ארוך ושרירי. הדולפינים בעלי בטן לבנה, גוף בצבע אפור וגב וסנפירים אפורים כהים. הראש והלסת אפורים כהים והלסת התחתונה לבנה בקצה והם מנוקדים ברוב גופם.
דולפינים אלה יודעים לזנק בפיתולים מיוחדים, בהרבה מקרים ביחד עם דולפינים נוספים. הם חיים בחבורות גדולות וקופצים גם למראה ספינות ואופנועי ים.
באוקיינוס השקט הם חיים ושוחים יחד עם טונות זהובות ומחפשים יחד טרף קטן יותר כמו להקות סרדינים או דיונונים. התקהלותם יחד עם דגי הטונה גרמה להם להיתפס יחד איתם ברשתות לצמצם את אוכלוסייתם עד שארגון "דולפין ידידותי" הצליח להפסיק את השימוש ברשתות כלפי הדולפינים.
לדולפין זה 4 תת-מינים:
S. a. attenuata
S. a. graffmani
S. a. subspecies A
S. a. subspecies B
הערות שוליים

↑  סטנלה פאנטרופית באתר הרשימה האדומה של IUCN
| דולפיניים |
| --- | --- | --- |
| לווייתן דלוע-ראש (סוג ומין יחיד) | לווייתן דלוע-ראש |     |
| קטלן (סוג ומין יחיד) | קטלן |     |
| קטלן גמדי (סוג ומין יחיד) | קטלן גמדי |     |
| עבשן קטלני (סוג ומין יחיד) | עבשן קטלני |     |
| נתב | נתב גדול-סנפיר • נתב קטן-סנפיר |     |
| דולפין מצוי | דולפין מצוי קצר-חוטם • דולפין מצוי ארוך-חוטם |     |
| דולפין לווייתני | דולפין לווייתני צפוני • דולפין לווייתני דרומי |     |
| דולפין הנהרות | טוקוקסי • דולפין גיאנה |     |
| סוסא | סוסא גיבן • סוסא הודי • סוסא אטלנטי • סוסא אוסטרלי |     |
| סטנלה | סטנלה מפוספסת • סטנלה ארוכת-חרטום • סטנלת קליימן • סטנלה פאנטרופית • סטנלה אטלנטית |     |
| דולפין תלום-שן (סוג ומין יחיד) | דולפין תלום-שן |  |
| דולפינן | דולפינן מצוי • דולפינן אנקולי • דולפינן אוסטרלי |  |
| דולפין קטן | דולפין צ'יליאני • דולפין דרום-אפריקאי • דולפין לבן-ראש • דולפין קומרסון |  |
| גרמפוס אפור (סוג ומין יחיד) | גרמפוס אפור |  |
| דולפין פראסר (סוג ומין יחיד) | דולפין פראסר |  |
| דולפין בקבוקי | דולפין פסיפי לבן-צד • דולפין מזנק • דולפין וילסון • דולפין שחור-סנטר • דולפין לבן-גב • דולפין אטלנטי לבן-צד |  |
| דולפין סלוד-סנפיר | דולפין איראוואדי • דולפין סלוד-סנפיר אוסטרלי |  |
| --- | --- |
בקרת זהויות :  NLI: 987007534182005171  LCCN: sh85127939
סטנלי אנסוקי

סטנלי פייר אנסוקי (בצרפתית: Stanley Pierre Nsoki; נולד ב-9 באפריל 1999 בפואסי שבצרפת) הוא כדורגלן צרפתי המשחק בעמדת הבלם בקבוצת הופנהיים.
קריירת מועדונים

אנסוקי גדל במחלקת הנוער של פריז סן-ז'רמן. ב-20 בדצמבר 2017 ערך אנסוקי את הופעת הבכורה שלו בקבוצה הבוגרת של המועדון, בניצחון 1–3 על קן במסגרת המחזור ה-19 בליגה לעונת 2017/2018. בסך הכל ערך 13 הופעות ליגה במדי המועדון.
ב-31 באוגוסט 2019 חתם אנסוקי בניס מליגת העל הצרפתית. ב-1 בספטמבר הוא ערך את הופעת הבכורה שלו במועדון, בניצחון 1–2 על סטאד רן במסגרת המחזור הרביעי בליגה לעונת 2019/2020. בסך הכל שיחק במועדון במשך שתי עונות, בהן ערך 35 הופעות ליגה.
ב-24 ביולי 2021 חתם אנסוקי בקלאב ברוז' מליגת העל הבלגית. ב-1 באוגוסט הוא ערך את הופעת הבכורה שלו במועדון, בניצחון 0–1 על רויאל אוניון סן-ז'ילואז במסגרת המחזור השני בליגה לעונת 2021/2022. בעונתו הראשונה במועדון, שהסתיימה בזכייה של קלאב ברוז' באליפות בלגיה, ערך אנסוקי 31 הופעות ליגה.
ב-3 באוגוסט 2022 חתם בהופנהיים מהבונדסליגה.
הערות שוליים

↑  [STANLEY N’SOKI JOINS OGC NICE FROM PSG FOR €12.5M https://www.getfootballnewsfrance.com/2019/official-stanley-nsoki-joins-ogc-nice-from-psg-for-e12-5m/] באתר Get French Football News, ‏ 31 באוגוסט 2019 (באנגלית)
↑  DONE DEAL: 'Nsoki heeft zijn contract bij Club Brugge getekend' באתר Voetbal Primeur, ‏ 24 ביולי 2021 (בהולנדית)
עוד אני הולך

ערך זה עוסק בספר מאת יקי יושע. אם התכוונתם לסרט המבוסס על ספר זה, ראו .
| --- | --- |

 מידע כללי
 מאת:  יקי יושע
 שפת המקור:  עברית
 סוגה:  רומן 
 הוצאה
 הוצאה:  הקיבוץ המאוחד
 תאריך הוצאה:  2008
 מספר עמודים:  174
 קישורים חיצוניים
 הספרייה הלאומית:  002609615
 
עוד אני הולך הוא ספרו הראשון של הבמאי יקי יושע שיצא בהוצאת הקיבוץ המאוחד במרץ 2008. סרט המבוסס על הספר יצא לאקרנים ב-31 בדצמבר 2010.
לדברי יושע: "עוד אני הולך" הוא האח הגדול של "שלום", המציג את הצעירים המתחבטים במצב החברתי והפוליטי שהם חיים בו, כשהם מבוגרים בשנות דור. הסרט שילך בעקבות הספר, יתחקה אחר יפי הבלורית והתואר שבלוריתם כבר נשרה, שהתואר שלהם מפוקפק, ושהמקום שבו הם חיים – לא עלינו."
עלילה

בתל אביב בתקופת מלחמת לבנון השנייה, מיקי, איש סיירת ובכיר בשב"כ לשעבר, מוצא עצמו מוטל בשלולית וסובל מהתקף לב, בסופו של ליל הימורים שבו שקע בחוב עצום. בזמן שהוא מחלים, הוא מנסה לאחות מחדש את חייו. עליו לתמרן בין אשתו האלכוהוליסטית אורה, בנו אבשלום ששונא אותו ובז לו, אך גם אוהב אותו, בתו הצעירה, ופילגשו אולגה, העובדת בזנות. תוך הרהורים על מהלך חייו הוא משחזר איך נזרק מיחידתו הצבאית ומשירות הביטחון – פעם כי ריחם על מישהו לא בצדק, ופעם כי התאכזר למישהו לא בצדק. הוא מבין שרשת הביטחון, מן העבר, בצורת חברים וחברים לנשק, לא יכולה להציל אותו מהנפילה הקשה. במקביל לחיבוטי הנפש, והרהורי "איפה טעינו", על מיקי לשרוד, ולהימלט מפני המנסים לגבות ממנו באלימות את חוב ההימורים.
ספר יום הדין (רומן)

| --- | --- |

עטיפת המהדורה האנגלית הראשונה
 מידע כללי
 מאת:  קוני ויליס 
 שפת המקור:  אנגלית
 סוגה:  רומן 
 נושא:  מסע בזמן 
 מקום התרחשות:  אירופה 
 הוצאה
 הוצאה:  בנטם ספקטרה 
 תאריך הוצאה:  1992 
 מספר עמודים:  592
 הוצאה בעברית
 תאריך:  1999
 תרגום:  עידית שורר-הראל
 מספר עמודים:  589
 פרסים
 100 ספרי המדע הבדיוני והפנטזיה הטובים ביותר של NPR  פרס איגנוטוס לרומן הזר הטוב ביותר (1995)  פרס קורד לסביץ (1994)  פרס לוקוס לרומן מדע בדיוני (1993)  פרס הוגו לרומן הטוב ביותר (1993)  פרס נבולה לרומן הטוב ביותר (17 באפריל 1993) 
 קישורים חיצוניים
 הספרייה הלאומית:  002139519
 
ספר יום הדין (באנגלית: Doomsday Book) הוא רומן מדע בדיוני מאת הסופרת האמריקאית קוני ויליס שיצא לאור בשנת 1992. הספר יצא בעברית בהוצאת אופוס בשנת 1999, בתרגומה של עידית שורר. הספר זכה בפרס הוגו ובפרס נבולה, ונחשב לאחת מיצירות המדע הבדיוני הטובות ביותר. הספר שייך לסוגת מסע בזמן, חלק מסדרת המסע בזמן של ויליס, וחלק מהדמויות המופיעות בו מופיעות גם בספרים ובנובלות אחרות מפרי עטה.